  Виталий Пронин 11-тӥ-17-тӥ шуркынмонэ Удмуртиын ортчозы калыккуспо Парадельфийской шудонъёс.  Али улосвылъёсын быръё, кин отчы мыноз. Парадельфийской шудонъёсы пырисько инвалид усточиос. Соос ӵошатскозы 8 амалъёсъя: суредаськон, театр, цирк, эктон, чебер вераськон, крезьгур но мукет. Усточиослы ӧсъёссэс усьтозы шаерысьтымы Удмурт, Ӟуч театръёс, цирк но мукет юртъёс. Вераны кулэ, шудонъёсты меӵак эфирысь адӟыны луоз. Та толэзьёсы котькуд улосвылъёсын быръё, кин мыноз Парадельфийской шудонъёсы. Удмуртиын вожвылъяськон ортчоз 11-тӥ оштолэзьысен 15-тӥ куартолэзёзь. Со понна method @ unatlib.org .ru электрон почта пыр лэзёно быгатонлыкъёстэс возьматӥсь туспуктэмъёсты, фото-видеофайлъёсты. Эн кышкалэ вазиськыны, шудонъёсы котькудӥз пыриськыны быгатоз: сукыр-а со, кыллись-а... Быгатонлыкъёсыныз гинэ мед паймытоз! Сӥзьыл Удмуртие вуозы быдэс дуннеысь 2 сюрс пала усточиос. Кызьы верало радъясьёс, та шудонъёслэн валтӥсь ужпумзы: поттыны инвалидъёсты зэмос улонэ, возьматыны соослэсь быгатонлыкъёссэс но адямиос куспын борддоръёсты куашкатыны. Мария Иванова  